Fiks vir die lewe · RSG - iono.fm
RSG | Podcast , ±32 min episodes every 1 week, 3 days	|
Die regte van slagoffers van boelies.
Volgens die jongste statistiek is meer as 10-miljoen mense in Suid-Afrika werkloos. Dit veroorsaak groot armoede onder alle bevolkingsgroepe, en mense moet raap en skraap om aan die lewe te bly. Hoe kan iemand uit daardie skynbaar bodemlose put kom?
Valentynsdag is om die draai, en oral sien jy hartjies, rose en angeliere om te sê: ek het lief! Maar waarom die intense pyn as daardie verhouding verbrokkel? Hoekom die seer wanneer ek en my kinders nie meer oor die weg kom nie? Waarom die ontsteltenis as 'n vriendskap of huwelik of familiebande aan skerwe spat? Daar was dan eens soveel liefde! Hoekom maak liefde soms so seer?
Die een feit van die lewe is dat niks dieselfde bly nie: ek word ouer, verander van werk, allles word duurder, getroudes kry kinders, die politieke toneel is gedurig aan die verander. Hoe hanteer ek al hierdie veranderinge?
Miskien het dinge die afgelope tyd nie uitgewerk soos jy dit wou hê nie - jy is skaars die nuwejaar in of jy verloor jou werk, jou huweliksmaat los jou vir iemand anders, jy hoor slegte nuus oor jou gesondheid, jy en jou kinders verloor mekaar langs pad, of die kontrakte wat geld moes inbring, word gekanselleer. Hoe tel ek die stukke op en begin weer voor?
Die afgelope week is daar met skok kennis geneem van 'n seun wat saam met sy vriendin en 'n vriend, na bewering sy ouers met 'n gholfstok en mes aangeval het. Daar was selfs in die nabye verlede ouers wat uit moedswilligheid hulle kinders vermoor het. Waarom loop dinge so skeef tussen ouers en kinders?
Kullery is aan die orde van die dag. As dit nie die Zondo-kommissie is wat ondersoek daarna doen nie, is daar kullery met eksamenvraestelle, mense wat uit hulle geld geswendel word, kullery op die sportveld, en so kan jy aangaan. Hoe gaan ek die verkullers hierdie jaar herken en teenoor hulle ooptree?
Dis die tyd van die jaar waarin daar baie nuwejaarsvoornemens gemaak word, maar so min daarvan gebeur ooit. Hoe kan almal die nuwejaar takel met 'n plan wat nie langs pad faal nie?
Die einde van nog 'n jaar het bykans aangebreek. Wanneer jy terugkyk na die hoogte- en laagtepunte van die jaar voel baie mense soos mislukkings. “Ek het alweer 'n gemors van alles gemaak,” sê hulle. Hoe nou gemaak met my lewe?
Nog 'n Kersfees lê voor, en wêreldwyd maak mense hulleself gereed om dit te vier. Maar het Kersfees met sy liggies, geskenke en lekker eet, nog dieselfde aantrekkingskrag as jare gelede, of is dit besig om sy glans te verloor?
Op 16 Desember vier ons Versoeningsdag, vroeër Geloftedag genoem gedagtig aan die gelofte wat 'n klompie Voortrekkers jare gelede by Bloedrivier afgelê het. Dit laat 'n mens wonder oor geloftes en beloftes wat vandag nog gemaak word, maar dikwels verbreek word.
Elkeen van ons het planne vir die huwelik, sport, ons studies, of om geld te maak, maar so baie van daardie planne verdwyn in die niet, word opgeskeur of afgepraat. Wat nou gemaak? Hoe kan ek kreatief uit die ashoop nuwe vlamme blaas en ander planne maak? Is dit moontlik?
3 Feb Middagvervolgverhaal
9 Feb Fiks vir die lewe
16 Feb Hoe verklaar jy dit?
11 Feb Middagvervolgverhaal
10 Feb Nal'ibali